# Tuomas-vastuuryhmän kokous, Seurakuntien talo / Emmaus ke 8.12.2021 klo 17.00-19.15

Paikalla: Meri Ala-Kokko (pj.), Mikko Wirtanen (poistui klo 17.25), Kirsti Ahonen, Hannu Hahto (siht.), Lasse Heikkilä, Kaija Jääskeläinen, Anne Karhola (poistui klo 19.00), Kalle Mäki, Aarne Plukka, Jouni Siirtola ja Anne Vehmas.

1. Alkuhartaus

* Puheenjohtaja, tuomaspappi Meri aloitti kokouksen klo 17.10.
* Mikko joutui lähtemään kohta toiseen kokoukseen Orivedelle, minkä takia muutettiin asioiden käsittelyjärjestystä.
* Mikko piti alkuhartauden pimennetyssä salissa, aiheena pimeys ja valo.

2. Kolehtikohteet

* Mikko on miettinyt Tuomasmessun kummikohteita, ehdotus on: Luovutaan Thaimaan luterilaisen seminaarin tukemisesta, jatketaan Kirkon Ulkomaanavun kautta Naisten Pankin tukemista, samoin Suomen Lähetysseuran kautta Etiopian AIDS-orpojen, lisäksi uutena Lähetysseuran kautta Lasten Pankki. Jos jonkun järjestön väki on järjestämässä messua, kuten Pipliaseura, voidaan kerätä heille. Kannatettiin esitystä. Lähetysseuran kohteen vaihtaminen on tehtävä Tuomiokirkkoseurakunnan ja kirkkoherran kautta, Meri hoitaa. Kaija ehdotti, että voitaisiin kerätä kolmessa messussa kolehti kummikohteille ja mielellään vuoden alkupuolella. Mikko joutui poistumaan tämän jälkeen. Kaija tekee ehdotuksen missä messuissa kummikohteiden kolehdit kerätään seuraavaan kokoukseen mennessä, joka on ensi vuoden alussa.

3. Kuulumiskierros

* Käytiin läpi kuulumiskierros.

4. Tiimien kuulumiset

* Anne K.: *Näkytiimi* tapaa vasta kokousviikon jälkeisenä perjantaina. Viestintätiimissä ei ole myöskään tapahtunut mitään. Tuomasrekisteristä puhutaan kokouksessa erikseen.
* Lasse: *Musiikkitiimiin* on saatu hyvin muusikoita.
* Kirsti: *Komeronhoitajien tiimi* kokoontuu ensi vuoden alussa. On Seija Savinainen-Hallfastin kanssa rakennettu lasikaappia kirkon ulkopuolelle, muuttuu joka adventti. Lamput toimivat nyt. Kirsti ja Seija ovat tehneet komeronhoitajien ehdotuksen vitriinistä, aulatiloista ym. näkytiimiin ja Pyynikin aluefoorumiin. Meri lähettää ehdotuksen vastuuryhmälle.
* Aleksanterin kirkon remonttia suunnitellaan ensi vuonna, tehdään myöhemmin. Tuomasmessu joutuu remontin aikana todennäköisesti siirtymään johonkin toiseen kirkkoon.
* Anne V.: *Yhteisötiimi* on kokoontunut. Tuomasilloista on saatu myönteistä palautetta ja osallistujia on ollut paljon. Kahden alustajan illoissa aika loppui vähän kesken, pitäisi olla aikaa keskusteluun, minkä vuoksi jatkossa palataan yhden alustajan käytäntöön. Ensi vuoden tuomasiltoja on jo mietitty.
* Anne K: Yhteisötiimin sisällä toimii *pienryhmähautomo*. Kokoontuu joulun jälkeisinä välipäivinä. Voitaisiin perustaa "tavallinen" raamattupiiri. Keskusteltu muistakin toimintamuodoista, kuten hengellisten kirjojen lukupiiri.
* Kaija: *Kirkkosaliemännät* ovat kokoontuneet pari kertaa syksyn aikana, Kaija on kutsuttu mukaan. Emännät ovat olleet messussa pareittain, mm. koska tehtävässä on uusia henkilöitä ja parityöskentely on muutenkin mukavampaa. Kevään emäntävuorot on jo sovittu. Emäntien tammikuun kokoukseen on kutsuttu myös isännät.
* Anne K. kertoi tuomasrekisteristä. Seurakunnat ovat siirtyneet vapaaehtoistyo.fi-sivustolta uuteen Vapaaehtoispankkiin. Jälkimmäinen maksaisi paljon Tuomasmessulle. Seurakuntien tietohallinto on ostanut järjestelmän, esim. Tuomasmessua ei ole kuultu. Lisäominaisuudet vaatisivat räätälöintiä ja maksavat. Ilkka Kalmanlehto ilmoitti vähän aikaa sitten, että vanha vapaaehtoistyo.fi-sivusto pitäisi irtisanoa. Siirretään vanha tuomasrekisteri uudemmalle vapaaehtoistyo.fi-sivustolle, jossa ei kuitenkaan ole kaikkia Tuomasmessun tarvitsemia ominaisuuksia. Vanhan sivuston tiedot voidaan siirtää uudemmalle vapaaehtoistyo.fi-sivustolle 7.1. Seurakuntien uusi järjestelmä on yhteinen. Vapaaehtoispankki on hyvä järjestelmä, jos löytyy varoja sen kehittämiseen.
* Vapaaehtoistyo.fi-sivustolta pitää koota tiedot manuaalisesti. Siihen tarvittaisiin pienryhmä, johon tulisivat Anne K., Kaija, Jouni ja Hannu sekä vastuuryhmän ulkopuolelta joku pitkäaikainen tuomasaktiivi, joka tuntee tehtävissä olleita pitemmältä ajalta.
* Pirjo Mäntyvaara on ehdolla uudeksi kuoronjohtajaksi, mutta Meri, Pirjo ja Osmo Honkanen keskustelevat vielä tammi-helmikuussa tuomaskuoron kanssa asiasta. Pirjo tulisi kuoronjohtajaksi vasta maaliskuun messuun, joka on tuhkakeskiviikon messu. Hanna-Leena Jyrkkä voisi jatkaa vielä alkuvuonna kuoronjohtajana.

5. Tuomasmessun käytännöt ja kokoajat

* Lisättiin tämä kohta Kaijan toivomuksesta asialistaan.
* Jo seuraavassa eli uudenvuoden messussa on rajoituksia: käytössä on kolmasosa paikoista ja vain joka toinen penkkirivi. Teejatkoja ei voida järjestää, mutta talkookahvit messun tekijöille voidaan. Uusimmat ohjeet olivat tulleet vastuuryhmän kokouspäivänä.
* Jo viime messussa yhteislaulua oli vähennetty, kuoro lauloi osan lauluista yksin. Näin tehdään myös uudenvuodenmessussa. Rukousjaksolla ei laulettaisi enää neljä laulua, kun alttareilla ei voi kiertää. Samoin ehtoollisjaksolta voisi jättää yhden laulun neljästä pois.
* Kolehti kerätään ovilla, mikä kylläkin vähentää rahantuloa. Tervetulotoivottajat keräävät kolehdin. On vielä epäselvää, rajoitetaanko sisääntuloa laskemalla.
* Joka toinen penkki on suljettu nauhoilla jo uutenavuonna. Turvaväleistä voi tulla uusia ohjeita.
* Lattarimessun toteutusta voidaan miettiä koronatilanteen kehityksen mukaan.
* Ehdotettiin, että esim. sisääntulosta tehtäisiin päätös joulukuun puolivälissä, esim. pitääkö tulijat laskea.
* Kaija kysyi sopisiko, että alttarit rakennettaisiin vasta messupäivänä. Mahdollista olisi myös tehdä alttarit muutama päivä aikaisemmin kirkkokokouksen jälkeen. Alttarivideota ei voi tehdä, jos alttarit tehdään vasta messupäivänä. Ismo Santapukki on nyt tehnyt videon vapaaehtoistyönä. Ennen oli alttareilla kaksi rakentajaa, joista toinen oli kynttilävahtina. Anne K. ehdotti, että voitaisiin sopia hyvissä ajoin ennen messua jokin päivä, jolloin alttarit rakennetaan. Käytännöstä voisi sopia jonain kehittämispäivänä. Kirstin mielestä kaksi rakentajaa per alttari olisi toivottavaa.
* Hannu toivoi, että jatkossa voitaisiin keskustella vastuuryhmän kokouksissa myös edellisestä messusta ja seuraavan messun tilanteesta, kuten aiemmin tavattiin tehdä.
* Syksyn aikana on järjestetty parit tuomasjatkot Seurakuntien talolla. Puheenjohtajia ei ole ollut paikalla, jolloin kokoaja on joutunut toimimaan kokouksen puheenjohtajana. Jatkot on käytännössä ollut messun palautekokous. Mietitään tuomasjatkojen nimeä ja kehittämistä jatkossa.

6. Toimintakertomus

* Meri laittaa muistutuksen, että jos haluaa muutoksia toimintakertomukseen, pitää ilmoittaa joulukuun loppuun mennessä. Kertomusta käsitellään 18.1. vastuuryhmän kokouksessa, jossa voidaan vielä tehdä muokkauksia. 21.1. kertomus pitää lähettää jo eteenpäin.
* Vastuuryhmän kevään kokoukset on sovittu, ovat 18.1., 16.2., 17.3., 26.4. ja 19.5. klo 17-19. Pidetään muuten Emmauksessa paitsi 16.2. Roomassa. Tilavaraukset tehty välille klo 16-20. Meri tekee ehdotuksen hartauksien pitäjistä ja tarjoiluvuoroista.
* Anne K. joutui poistumaan kokouksesta klo 19.00.

7. Tuomaskirje

* Risto Moisiolle pitäisi ilmoittaa koska kirje pitää olla tehtynä. Kevään ohjelma pitäisi ainakin olla tiedossa. Tuomasrekisterissä on 101 henkilöä, jotka haluavat tuomaskirjeen paperilla. Osalla kyllä on sähköposti, näille ei tarvitsisi lähettää paperilla. Tammikuun messu on 23.1., helmikuun messu 20.2. Tuomaskirjeeseen pitäisi tulla ainakin uuden tuomaspapin Merin haastattelu (Mikko Wirtasta on jo haastateltu edelliseen kirjeeseen). Voisi kertoa myös Tuomasmessun tiimeistä ja toimintaohjeesta. Ilmoitetaan messujen ja tuomasiltojen ajankohdat. Tuomasväen kokous mahdollisesti on 1.6., mutta voidaan joutua pitämään aikaisemmin. Tuomasmessun nettisivustoa voisi mainostaa. Uusi kolehtikohde voitaisiin esitellä, samaten vanhat. Valma Monosta, joka on ollut on ollut mukana jo Tampereen ensimmäisissä Tuomasmessuissa, voisi haastatella. Kalle kysyy Ristolta ehtisikö kirje jo tammikuun messuun - jos ei, niin sitten helmikuun messuun.

8. Tuomaspäivä 15.1.

* Kutsu tuomaspäivään pitäisi lähettää. Mikko hoitaa papin hommat. Tarjoilu on huolena, lounaasta saatu tarjous on liian korkea hinnaltaan. Aitokeskuksen keittiöltä on myös kysytty, keittolounas maksaisi vain 2,50 € per henkilö. Ruoka voitaisiin tuoda Seurakuntien talolle, mutta keittiölle siellä tarvitaan kuitenkin väkeä, on haussa. Nettisivuille ja tapahtumakalenteriin tieto voidaan laittaa pian. Tuomasrekisteristä voitaisiin lähettää sähköpostia tapahtumasta niille, joilla osoite on tiedossa. Jos väkeä tulee yli 20 henkeä, pitää olla koronapassi. Päivä on suunnattu lähinnä tuomasaktiiveille. Tuomaspäivää voisi mainostaa myös uudenvuodenmessussa.

9. Muut asiat

* Ei ollut.

Puheenjohtaja päätti kokouksen klo 19.13.